《九日陪章湖州致平援登道场山泛舟溪上》
宋代·程俱

九日登临得翠微，拂天松竹引丹梯。神游八表层霄近，目尽千山落日低。

人散飞云留画栋，舟回初月照清溪。故知王谢风流在，吹帽何人醉似泥。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。